La Comissió Europea va presentar el 27 de maig de 2020 la seva proposta de pla de recuperació econòmica per sortir de l'actual crisi arran de la COVID-19.
La Comissió també va publicar aquest dia el seu programa de treball actualitzat per al 2020, que donarà prioritat a les mesures necessàries per a impulsar la recuperació econòmica i la resiliència d'Europa.
Els 750.000 M€ del nou instrument « la UE de la propera generació » i els reforços concrets del pressupost europeu a llarg termini per al període 2021-2027 situaran la capacitat financera total del pressupost de la UE en 1,85 bilions d'euros.
El nou instrument « la UE de la propera generació » servirà per capta r recursos dels mercats financers, gràc ies a la qualificació creditícia de la Comissió Europea, fet que farà suspendre temporalment el sostre del 2 % de recursos propis de la renda nacional bruta (RNB) de la UE.
Per a facilitar que aquests recursos arribin més ràpidament, a quest finançament addicional es canalitzarà a través de ls diferents programes (FEDER, Fons Social Europeu+, Horizon Europe, Erasmus+, Europa Creativa....) previstos en el Marc Financer Pluriennal 2021-2027.
Com està previst retornar aquests recursos captats en els mercats financers?
Es preveu que es reemborsin durant un llarg període de temps mitjançant els futurs pressupostos de la UE (Marcs Financers Pluriennals), no abans del 2028 ni després del 2058.
Perquè aquest esforç sigui just i compartit, la Comissió Europea proposa una sèrie de nous recursos propis, alineats amb les prioritats de la UE (pagament per part de les plataformes digitals en contraprestació per beneficiar-se del mercat únic – subjecte a les negociacions que està duent a terme la OCDE -, impost fronterer de CO2 per a contrarestar les importacions de productes barats de l'estranger que afecten al clima, un impost sobre el carboni basat en el règim de comerç de drets d'emissió sobre una base ampliada als sectors marítim o aviació, un impost sobre els plàstics no reciclats).
A més, per tal de disposar de fons tan aviat com sigui possible i poder respondre a les necessitats més apressants, la Comissió Europea proposa modificar l'actual Marc Financer Pluriennal del període 2014­-2020 i posar a disposició 11.500 M€ més ja aquest mateix any 2020.
Els fons que es captin gràcies al ' Next Generation EU' s'invertiran per mitjà dels instruments següents, classificats en tres pilars:
Suport a les inversions i reformes dels Estats membres:
Recuperació de l'economia europea incentivant les inversions privades:
Aplicar les lliçons de la crisi:
El pla de recuperació econòmica suposa un compromís entre les mesures posades anteriorment sobre la taula.
Els 750.000 M€ gràcies al Next Generation EU, s'afegeixen a la xarxa de seguretat de 540.000 M€ que va acordar l'Eurogrup a l'abril, i que implica el Mecanisme Europeu d'Estabilitat ( MEDE ), el fons de garantia paneuropeu per a empreses del Banc Europeu d'Inversions (BEI) i l'instrument de garantia d'atur ( SURE ).
La proposta revisada de Marc Financer Pluriennal ( 2021-2027 ) haurà de ser aprovada finalment pel Consell un cop rebi el vistiplau del Parlament Europeu, d'acord amb el procediment legislatiu especial definit al Tractat de Funcionament de la UE (articles 311 i següents TFUE).
S'espera que les negociacions puguin arribar a un acord per tal que pugui començar a aplicar-se a partir de gener de 2021.